**„Víziközművek Állami Rekonstrukciós Alapjából nyújtható támogatásra” című pályázat értékelése során hozott döntések**

Az Innovációs és Technológiai Minisztérium (a továbbiakban: ITM) 2018. év végén pályázatot írt ki **„Víziközművek Állami Rekonstrukciós Alapjából nyújtható támogatásra”** címen, ezzel is segítve a Gördülő Fejlesztési Tervben (a továbbiakban: GFT) rögzített, a Magyar Energetikai és Közmű-szabályozási Hivatal (a továbbiakban: MEKH) által jóváhagyott rekonstrukciók megvalósítását, a víziközmű-rendszerek műszaki állapotának javítását.

Az ITM által kiírt pályázat célja a víziközművek fenntartható működésének megvalósításához a több évtizedre visszanyúló rekonstrukciós elmaradás pótlásának elősegítése. Az ITM az víziközművek rekonstrukcióját prioritásként kezeli, ennek megfelelően a „Víziközművek Állami Rekonstrukciós Alapjából nyújtható támogatásra" című pályázat tervezése során arra törekedett, hogy az ország teljes területén, a víziközmű-szolgáltatók és az ellátásért felelősök konzorciumainak a lehető legszélesebb körének legyen lehetősége pályázatot benyújtani.

A támogatás egyszeri, vissza nem térítendő támogatásnak minősül, amelynek rendelkezésre bocsátása előfinanszírozással történik. A támogatás intenzitása 70%, az egy pályázattal elnyerhető támogatás összege legalább 10.000.000,- Ft, legfeljebb 100.000.000,- Ft.

A pályázat benyújtásának időszaka 2018.12.22 – 2019.02.28. volt.

Pályázni a rendelkezésre álló **1.494.768.000,- Ft** **forrásra** lehetett.

* **A rendelkezésre álló forráskeret terhére** aszakmai értékelés alapján **23 db** **pályázat támogatásban részesül.**
* **210 db pályázat elutasításra került** forráshiány miatt, egyben az esetleges forrásnövelésre tekintettel tartaléklistára került
* **41 db pályázat elutasításra került,** mert a szakmai értékelés alapján nem feleltek meg a pályázati felhívás feltételeinek**.**

A benyújtott támogatási kérelmek ügyében meghozott döntéseket az alábbi dokumentumok tartalmazzák: